**ВОДОСНАБДЯВЯНЕ И КАНАЛИЗАЦИЯ –в ликвидация”- ЕООД –ПАЗАРДЖИК**

**Указания за възлагане на обществена поръчка чрез обява на основание чл. 20 ал.3 т.2 и по реда на глава двадесет и шеста от ЗОП с предмет:**

**„Осигуряване на физическа охрана на обекти собственост на „В и К в ликвидация” – ЕООД гр.Пазарджик”**

**1.ОБЩИ УСЛОВИЯ**

 1.1. Възложител на обществената поръчка е „**Водоснабдяване и канализация в ликвидация” ЕООД-гр.Пазарджик.**

1.2. На основание чл.187, във връзка с чл.20, ал.3 от ЗОП, се прилага ред за избор на изпълнител чрез събиране на оферти с **обява.**

1.3. Обект на поръчката – услуги.

 1.4. Поръчката ще се финансира със собствени средства от Възложителя – прогнозна стойност до 70 000.00 (седемдесет хиляди) лева без ДДС. Плащането ще се извършва от Възложителя чрез банков превод по сметка на Изпълнителя, в срок до 30 (тридесет) календарни дни от представянето на оригинална фактура.

1.5. Срок за изпълнение на поръчката - 1 (една) календарна година**,** считано от датата на сключване на договора, но не по-дълъг от датата, на която бъде достигната максималната обща стойност на поръчката до 70000 лв.без ДДС.

1.6. Условията и реда, при които ще се определи изпълнител на обществената поръчка са съгласно Глава двадесет и шеста - събиране на оферти с обява, от Закона за обществени поръчки (ЗОП) и съгласно глава девета от ППЗОП.

1.7. При изготвяне на офертите всеки Участник трябва да се придържа към обявените от Възложителя условия.

1.8. Всеки участник трябва да представи оферта включваща всички позиции от техническата спецификация.

1.9 Всеки участник има право да представи само една оферта, да я оттегли, промени или допълни до изтичането на срока за подаване на офертите.

1.10.Възложителят предоставя пълен, неограничен и безплатен достъп до всички документи и приложения във връзка с обществената поръчка в електронната преписка на поръчката: <https://www.vikpz.com/page/44/obqva_sled_15.04.2016_g._po_chl._20_al._3_ot_zop.html>

***Разяснения -*** При писмено искане, направено до 3 (три) дни преди изтичането на срока за получаване на оферти, възложителят най-късно на следващия работен ден публикува в профила на купувача писмени разяснения по условията на поръчката. Възложителят не предоставя разяснения, ако искането е постъпило след горепосочения срок. На основание чл.189 от ЗОП разяснения във връзка с постъпили запитвания се публикуват в електронната преписка на поръчката в раздел Профил на купувача.

**2. ИЗИСКВАНИЯ КЪМ УЧАСТНИЦИТЕ**

2.1. Право на участие в поръчката имат всички български и чуждестранни физически и юридически лица, както и техните обединения, които отговарят на изискванията на ЗОП и Възложителя. В случай, че участникът е физическо лице, представя заверено копие от документ за самоличност. В случай, че участникът е обединение, което не е регистрирано като самостоятелно юридическо лице, участниците в обединението представят копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият.

2.2. Участниците могат свободно да ползват подизпълнители, но задължително следва да са посочили това обстоятелство. В случай, че ще се използват подизпълнители, избраните за Изпълнители сключват договор за подизпълнение с подизпълнителите, посочени в офертата им. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

2.3. Изпълнителите нямат право да:

- сключват договор за подизпълнение с лице, за което е налице обстоятелство по чл.54, ал.1, т.1-5 и 7 от ЗОП;

- възлагат изпълнението на една или повече от дейностите, включени в предмета на обществената поръчка, на лица, които не са подизпълнители;

- заменят посочен в офертата подизпълнител, освен когато: за предложения подизпълнител е налице или възникне обстоятелство по чл.54, ал.1, т.1-5 и 7 от ЗОП; предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение; договорът за подизпълнение е прекратен по вина на подизпълнителя.

2.4. В срок до три дни от сключването на договор за подизпълнение или на допълнително споразумение към него, или на договор, с който се заменя посочен подизпълнител, изпълнителят изпраща заверено копие от договора или допълнителното споразумение на възложителя

2.5. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

2.6. Участниците в процедурата не могат да бъдат дружества, регистрирани в юрисдикции с преференциален данъчен режим или пък свързани с тях лица по смисъла на чл. 3, т.8 от Закона за икономическите и финансови отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици. В случай, че участникът е дружество, което попада в изключенията на чл. 4 от цитирания закон, същият представя доказателства за наличие на обстоятелства, обуславящи изключенията. Същото изискване се отнася и за подизпълнителите, в случай, че участникът ще използва ресурсите на подизпълнител.

2.7. За участника следва да не са налице обстоятелствата по чл.54, ал.1, т.1-5 и 7 от ЗОП по отношение на настоящата обществена поръчка.

**3. ИЗИСКВАНИЯ ЗА ЛИЧНОТО СЪСТОЯНИЕ :**

3.1. Липсата на обстоятелствата по чл.54, ал.1, т.1-5 и 7 от ЗОП **Други основания, свързани с националното законодателство**

 3.2. Липсата на обстоятелствата по чл. 3, т. 8 от (ЗИФОДРЮПДРСЛТДС) - Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

 Възложителят отстранява от процедурата участник, за когото са налице обстоятелствата по чл. 3, т. 8 от (ЗИФОДРЮПДРСЛТДС)

**4. КРИТЕРИИ ЗА ПОДБОР**

**4.1. Годност (правоспособност) за упражняване на професионална дейност:**

- Участникът следва да притежава валидно разрешение (лиценз) за извършване на съответния вид охранителна дейност, издадено по реда на Закона за частната охранителна дейност., валидно за територията на цялата страна и/или Пазарджишка област.

Участникът представя декларация свободен текст за наличието на валидно разрешение (лиценз) за извършване на съответния вид охранителна дейност, издадено по реда на Закона за частната охранителна дейност, валидно за територията на цялата страна и/или Пазарджишка област.

Избраният за изпълнител участник представя копие от лиценза по ЗЧОД за обхвата на предлаганите услуги, предмет на обществената поръчка;

**4.2. Икономическо и финансово състояние:**

- Застраховка „Професионална отговорност”, валидна за целия срок на изпълнение на поръчката, за покриване на вреди, настъпили вследствие на виновно неизпълнение на професионални задължения, при или по повод на извършване на охранителна дейност;

Участникът представя декларация свободен текст за наличието на застраховката или дава връзка към публичния регистър.

Избраният за изпълнител участник представя копие на Застраховка „Професионална отговорност”, валидна за целия срок на изпълнение на поръчката

**4.3. Технически и професионални способности:**

- Участниците трябва да притежават внедрени системи за управление на качеството, съгласно стандартите: БДС EN ISO 9001 или еквивалентен с обхват, отговарящ на предмета на настоящата поръчка – охранителна дейност.

Участникът представя декларация свободен текст за наличието документ за управление на качеството

Избраният за изпълнител участник представя копие на валиден стандарт БДС EN IS 9001 или еквивалентен документ с обхват, отговарящ на предмета на настоящата поръчка.

**5. ИЗИСКВАНИЯ КЪМ СЪДЪРЖАНИЕТО НА ОФЕРТАТА:**

**Офертата да съдържа:**

**1.Представяне на участника:**

1.1. Списък на документите съдържащи се в офертата;

1.2. Образец № 1 - представяне на участника - от документацията (представя се в оригинал), което включва и извлечение от електронната страница на Търговски регистър към Агенцията по вписванията - заверено ксерокопие с "Вярно с оригинала", с подпис и печат на фирмата;

**2. Документи за доказване на съответствието с изискванията към личното състояние и критериите за подбор, поставени от Възложителя**:

2.1. Образец № 2 - Декларация за обстоятелствата по чл.3, т.8 от Закона за финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици - от документацията (представя се в оригинал).

2.2. Образец № 3 - Декларация за обстоятелствата по 97, ал.5 от ППЗОП – от документацията (представя се в оригинал).

2.3. Образец № 3.1 - Декларация за обстоятелствата по 97, ал.5 от ППЗОП – от документацията (представя се в оригинал).

2.4. Образец № 4 - Декларация по чл.101, ал.11 от ЗОП (липса на свързаност с друг участник).

2.5 Документи за доказване на предприетите мерки за надеждност по чл. 56 от ЗОП, когато е приложимо;

Участник, за когото са налице обстоятелства по чл. 54, ал. 1, т.1-5 и 7 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване, които се преценяват по реда и при условията на чл. 56 от ЗОП;

2.6. Документи по чл. 37, ал. 4 от ППЗОП, когато е приложимо;

Когато участникът в обществената поръчка е обединение, което не е регистрирано като юридическо лице, то следва да представи копие от документ (учредителен акт, споразумение, договор и/или друг приложим документ), от който да е видно правното основание за създаване на обединението, както и следната информация във връзка с конкретната обществена поръчка:

а) правата и задълженията на участниците в обединението;

б) разпределението на отговорността между членовете на обединението;

г) дейностите, които ще изпълнява всеки член на обединението;

2.7*.* Декларация свободен текст за наличието на валидно разрешение (лиценз) за извършване на съответния вид охранителна дейност, издадено по реда на Закона за частната охранителна дейност, валидно за територията на цялата страна и/или Пазарджишка област.

2.8. Декларация свободен текст за наличието на застраховка „Професионална отговорност“ или дава връзка към публичния регистър.

2.9. Декларация свободен текст за наличието документ за управление на качеството БДС EN IS 9001 или еквивалентен документ с обхват, отговарящ на предмета на настоящата поръчка – охранителна дейност.

**Забележка: При посочване на определен сертификат, модел, марка, изискване или друго подобно в настоящата спецификация, както и навсякъде другаде от документацията за настоящата процедура, следва да се има в предвид, че е допустимо предлагането на еквивалент.**

**3. Техническо предложение**, съдържащо:

3.1. Документ за упълномощаване когато лицето, което подава офертата, не е законният представител на Участника (оригинал или заверено копие);

**3.2*.*** Образец №5 - ***Предложение***за изпълнение на поръчката, в което да е посочен срок за изпълнение на поръчката:

 – с деклариране на :

- Съгласно чл.39, ал.3, т.1, буква в) от ППЗОП - съгласие с клаузите на приложения проект на договора;

 - Съгласно чл.39, ал.3, т.1, буква г) от ППЗОП - срока на валидност на офертата;

 - Съгласно чл.66, ал.1 от ЗОП – участие на подизпълнители;

- Образец № 5 - Декларация по чл.102 от ЗОП (декларация за конфиденциалност –подава се при необходимост).

*Конфиденциална информация по смисъла на чл. 102, ал. 1 от ЗОП е тази във връзка с наличието на търговски тайни. Съгласно разпоредбите на чл. 102, ал. 2 от ЗОП участниците не могат да се позовават на конфиденциалност по отношение на предложенията от офертите им, които подлежат на оценка.*

с представяне на:

- Списък с техническите лица и професионалната им квалификация, отговарящи за изпълнение на поръчката, включително на тези, отговарящи за контрола на качеството;

 - Снимков материал на лична идентификационна карта със снимка и униформено облекло;

 - Декларация за оглед (по приложен образец) за извършено обследване на охраняваните обекти и наличните системи за охрана. Образеца задължително да бъде подписан от представител на В и К дружеството ;

За да бъде допусната техническата оферта до класиране, участникът следва да е попълнил всички точки и графи и те да съответстват на изискванията на Възложителя, както и да подкрепи твърденията си със съответните документи, които ги доказват. Участникът може да добави и друга информация, касаеща изпълнението на предмета на поръчката.

Техническото предложение се подписва от представителя на участника и подпечатва с печата на участника и се посочва дата на изготвянето и.

**Непопълването на части от техническата оферта или промяната й води до отстраняване на участника от процедурата.**

 **4**. **Ценово предложение** Образец №6 - Ценова оферта - от документацията (представя се в оригинал).

Участникът попълва образеца, като посочва единични цени в български лева без ДДС, обща стойност и ценовите показатели за определяне на единични цени, невключени в ценовата оферта. Формираната обща стойност следва да е в български лева, записана цифром и словом.

При несъответствие между единичните цени и общата стойност или между цената изписана цифром и словом, офертите се отстраняват от участие.

**Непопълването на части от ценовата оферта или промяната й води до отстраняване на участника от процедурата.**

- Друга допълнителна информация по желание на участника.

Офертата се предава на български език.

**Всички документи трябва да са:**

* Заверени (когато са ксерокопия) с гриф “Вярно с оригинала”, подпис на лицето представляващ участника и свеж печат.
* Документите и данните в офертата се подписват само от лица с представителни функции, назовани в удостоверението за актуално състояние или упълномощени за това лица. Във втория случай се изисква да се представи нотариално заверено пълномощно.
* Всички документи трябва да са с дата на издаване, предшестваща подаването им с предложението не повече от 3 месеца или да са в срока на тяхната валидност, когато такава е изрично записана в тях.
* По предложението не се допускат никакви вписвания между редовете, изтривания или корекции.

**6. ПРЕДСТАВЯНЕ НА ОФЕРТАТА**:

 6.1. Офертата се представя на български език. Документи, издадени на друг език задължително се съпровождат от превод на български език, заверен от участника.

 6.2. Офертата се представя в запечатана непрозрачна опаковка лично, по пощата или чрез куриерска фирма с препоръчано писмо с обратна разписка.

 9.3. Върху опаковката участникът посочва наименованието на предмета на поръчката, точното си наименование, обособените позиции (ако има такива), за които е подадено предложението, адрес за кореспонденция, телефон, факс, е-mail и лице за контакти.

6.4. При приемане на офертите върху плика се отбелязва поредният номер, датата и часа на получаването и посочените данни се записват във входящ регистър.

6.5. Възложителят не приема за участие в процедурата и връща незабавно на Участниците оферти, които са представени след изтичане на крайния срок.

**7. КРИТЕРИЙ ЗА ОЦЕНКА НА ОФЕРТИТЕ.**

7.1. Възложителя определя Изпълнител на поръчката въз основа – **икономически най-изгодната оферта**, определена въз основа на критерия за възлагане: **най-ниска цена**.

При еднакви резултати комисията провежда публично жребий за определяне на изпълнител между класираните на първо място оферти.

**8. ОСНОВАНИЯ ЗА ОТСТРАНЯВАНЕ:**

 8.1. Наличие на обстоятелствата по чл.54, ал.1, т.1-5 и 7 от ЗОП. Основанията по чл.54, ал. 1, т. 1, 2 и 7 от ЗОП се подписва от за лицата, които представляват участника. Когато участника се представлява от повече от едно лице, декларацията за обстоятелствата по чл. 54, ал.1, т.3-5 от ЗОП се подписва от лицето, което може самостоятелно да го представлява.

 8.2. Съгласно чл. 107 от ЗОП освен на основанията по чл. 54 и 55 от ЗОП, възложителят отстранява от процедурата:

 - участник, който не отговаря на поставените критерии за подбор или не изпълни друго условие, посочено в обявлението за обществената поръчка или в документацията;

 - участник, който е представил оферта, която не отговаря на предварително обявените условия на поръчката;

 - участник, който не е представил в срок обосновката по чл. 72, ал. 1 или чиято оферта не е приета съгласно чл. 72, ал. 3 - 5 ЗОП;

 - участници, които са свързани лица.

8.3.Неспазване на чл.101, ал.9 от ЗОП. *(Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. При наличие на обособени позиции, условието се прилага отделно за всяка обособена позиция).*

8.4. Неспазване на чл.101, ал.10 от ЗОП. (*Едно физическо или юридическо лице може да участва само в едно обединение. При наличие на обособени позиции, условието се прилага отделно за всяка обособена позиция).*

8.5. Неспазване на чл.101, ал.11 от ЗОП.*.* (*Свързани лица не могат да бъдат самостоятелни участници в една и съща процедура. При наличие на обособени позиции, условието се прилага отделно за всяка обособена позиция)*.

Участниците са длъжни да уведомят писмено възложителя в 3-дневен срок от настъпване на обстоятелство по чл.54, ал.1, т.1-5 и 7, чл.101, ал.11 от ЗОП..

* **Основания за отстраняване, свързани с националното законодателство:**

 Възложителят отстранява от процедурата участник, за когото са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

**9. ОТВАРЯНЕ, РАЗГЛЕЖДАНЕ И ОЦЕНЯВАНЕ НА ОФЕРТИТЕ:**

9.1. Разглеждането и оценяването на офертите се извършва от комисия, назначена от Възложителя след получаване на офертите Отварянето на офертите и обявяването на ценовите предложения е публично. При тези действия могат да присъстват представители на участниците.

9.2. Датата и часът на отварянето на офертите са посочени в обявата. Легитимирането пред комисията на присъстващите лица се осъществява както следва:

 – лична карта и копие от документ (*оставащ за Възложителя*), удостоверяващ представителната власт на лицето (когато участникът е юридическо лице).

- в случай, че присъства пълномощник – лична карта и пълномощно *(пълномощното се представя в оригинал или заверено копие с гриф “вярно с оригинала”, подпис и мокър печат на участник при наличие на такъв и остава за Възложителя);*

9.3. Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същи ден се изпраща на участниците и се публикува в профила на купувача.

**10**.**ОПРЕДЕЛЯНЕ НА ИЗПЪЛНИТЕЛ НА ПОРЪЧКАТА; ДОГОВОР ЗА ИЗПЪЛНЕНИЕ НА ПОРЪЧКАТА; НАЧИН НА ПЛАЩАНЕ.**

10.1. Възложителя утвърждава представения протокол с извършеното класиране, с което утвърждава предложението на комисията за избор на изпълнител на обществената поръчка.

10.2. Възложителя сключва писмен договор с Участника класиран на първо място и определен за изпълнител.

10.3. Договорът включва задължително всички предложения на участника, определен за изпълнител. Страните по договора не могат да го променят или анексират, освен в случаите на чл.116 от ЗОП.

10.4. При подписване на договора, участника, определен за изпълнител, е длъжен да представи следните документи:

13.4.1. Актуални документи, удостоверяващи декларираните обстоятелства по чл.54, ал.1, т.1-5 и 7 от ЗОП . Документите се представят и за подизпълнителите и трети лица, ако има такива.

13.4.2. Документи, доказващи съответствието на участника с критериите за подбор.

**НЕПРЕДСТАВЯНЕТО на тези документи ще бъде основание за определяне на втория класиран участник за изпълнител.**

Във връзка с провеждането на процедурата и подготовката на офертите от Участниците, за въпроси, които не са разгледани в настоящите указания, се прилагат Закона за обществените поръчки и Правилника за прилагане на ЗОП.